**Jan Oblak** (s. 7. tammikuuta 1993 Škofja Loka, Slovenia) on slovenialainen jalkapalloilija. Hän edustaa Espanjan pääsarjassa pelaavaa Atlético Madridia. Oblak on pelipaikaltaan maalivahti.

Seurajoukkueura
---------------

Oblak aloitti ammattilaisuransa Slovenian pääsarjassa pelanneessa Olimpija Ljubljanassa ja herätti jo varhain italialaisten ja englantilaisten suurseurojen kiinnostuksen. Vuonna 2010 hän siirtyi Benficaan, mutta vietti seuraavat kolme kautta lainalla pienemmissä portugalilaisseuroissa. Oblak teki läpimurtonsa Benfican edustusjoukkueessa kaudella 2013–2014. Seura voitti tuolloin Portugalin liigan, cup-mestaruuden sekä liigacupin. Kauden päätteeksi Oblak äänestettiin liigan parhaaksi maalivahdiksi.

Oblak siirtyi nykyiseen seuraansa kuusivuotisella sopimuksella heinäkuussa 2014. Benfican julkaiseman tiedotteen mukaan Atlético maksoi hänestä 16 miljoonan euron siirtokorvauksen, mikä teki hänestä kaikkien aikojen kalleimman Espanjan liigaan hankitun maalivahdin. Ensimmäisellä kaudella Oblak pelasi 11 liigaottelua noustuaan maaliskuussa ykkösmaalivahdiksi. Seitsemänä seuraavana kautena hän pelasi kausittain joukkueensa kaikki tai yhtä vaille kaikki ottelut lukuun ottamatta kautta 2016–2017, jolloin hän joutui olkapäävamman vuoksi olemaan poissa kahdeksasta liigaottelusta. Kaudella 2022–2023 hän pelasi 28 liigaottelua jäätyään kauden loppupuolella vammojensa vuoksi kokoonpanon ulkopuolelle.

Kotimaassaan Sloveniassa Oblak äänestettiin vuoden 2015 parhaaksi jalkapalloilijaksi.

Maajoukkueura
-------------

Oblak on pelannut 56 ottelua maansa Slovenian A-maajoukkueessa. Ensimmäisen ottelunsa maajoukkueessa Oblak pelasi 11. syyskuuta 2012 Norjaa vastaan.

Lähteet
-------

1. 1 2 3 4  Jan Oblak national-football-teams.com. Viitattu 17.6.2023. (englanniksi)
2. 1 2 3 4 5 6  Jan Oblak Transfermarkt-sivustolla (englanniksi)
3. ↑  Fiorentina Tracking Olimpija Ljubljana Goalkeeper Jan Oblak - Report Goal.com (Luettu 15. heinäkuuta 2014)
4. ↑  Oblak (Arkistoitu – Internet Archive) FootballPortugal.net (Luettu 15. heinäkuuta 2014)
5. ↑  Oblak: "Yo elegí ir al Atlético, soñaba con jugar en España" As.com (Luettu 15. heinäkuuta 2014)
6. ↑  Prémios da Liga: Veja quem são os vencedores zerozero.pt (Luettu 15. heinäkuuta 2014)
7. ↑  Atlético y Benfica acuerdan el traspaso de Oblak clubatleticodemadrid.com (Luettu 16. heinäkuuta 2014)
8. ↑  Comunicado: Jan Oblak transferido para o Atlético de Madrid (Arkistoitu – Internet Archive) Sport Lisboa e Benfica (Luettu 17. heinäkuuta 2014)
9. ↑  El Atleti ficha al portero más caro de la historia de la Liga Marca (Luettu 17. heinäkuuta 2014)
10. ↑  Barlow, Ruairidh: Atletico Madrid goalkeeper Jan Oblak potentially facing surgery on persistent injury *Football Espana*.  10.5.2023. Viitattu 16.6.2023. (englanniksi)
11. ↑  Nombran a Oblak mejor futbolista esloveno de 2015[vanhentunut linkki] Punto Pelota (Luettu 13. tammikuuta 2016)

Atlético Madrid – Primera División
1 Grbić |
2 Giménez |
3 Azpilicueta |
4 Söyüncü |
5 De Paul |
6 Koke |
7 Griezmann |
8 Saúl |
9 Memphis |
10 Correa |
11 Lemar |
12 Lino |
13 Oblak |
14 Llorente |
15 Savić |
16 Molina |
17 Javi Galán |
19 Morata |
20 Witsel |
22 Hermoso |
23 Reinildo |
24 Barrios |
25 Riquelme |
Valmentaja Simeone